《稻花》
宋代·董嗣杲

四海张颐望岁丰，此花不与万花同。
香分天地生成里，气应阴阳子午中。
顷顷紫芒摇七月，穰穰玉糁杵西风。
雨暘时若关开落，歌壤谁摅畎亩忠。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。